Roman Jaremtšuk

Roman Jaremtšuk (s. 27. marraskuuta 1995 Lviv) on ukrainalainen jalkapalloilija. Hän on pelipaikaltaan hyökkääjä. Hän edustaa Ranskan Ligue 1:ssä pelaavaa Lyonia lainalla Kreikan Superliigan Olympiakoksesta. Hän on pelannut Ukrainan A-maajoukkueessa vuodesta 2018.

 Seurajoukkueura 
Jaremtšuk pelasi Kiovan Dynamon juniori- ja reservijoukkueissa ja aloitti pääsarjauransa syksyllä 2016 lainalla Oleksandrijan joukkueessa. Kevätkaudella 2017 hän pelasi liigassa Dynamon joukkueessa mutta siirtyi elokuussa 2017 Belgiaan. Hän pelasi Gentin joukkueessa neljänä kautenaan Belgian pääsarjassa 121 ottelua ja teki niissä 47 maalia. Kaudella 2020–2021 hän teki 28 runkosarjaottelussaan 17 maalia ja oli liigan maalintekijätilastossa jaetulla neljännellä sijalla. Kaudella 2019–2020 Jaremtšuk teki kuudessa Eurooppa-liigan ottelussaan kolme maalia tehtyään jo sitä ennen kilpailun viidessä karsintaottelussa neljä maalia. Kaudella 2020–2021 hän pelasi Eurooppa-liigassa ja Mestarien liigan karsinnoissa yhteensä seitsemän ottelua ja teki niissä kaksi maalia.

Jaremtšuk siirtyi kesällä 2021 Portugalin Primeira Ligassa pelaavaan Benficaan. Hän pelasi kaudella 2021–2022 liigassa 23 ottelua, joista 13 ottelua avauskokoonpanossa, ja teki niissä kuusi maalia. Mestarien liigassa hän pelasi kymmenen ottelua ja teki kolme maalia, alkulohkossa Kiovan Dynamoa, neljännesvälierissä Ajaxia ja puolivälierissä Liverpoolia vastaan.

Elokuussa 2022 Jaremtšuk ehti pelata kaksi ottelua Portugalin liigassa mutta siirtyi sitten Belgian liigassa pelaavaan Club Bruggeen. Hän pelasi kaudella 2022–2023 Belgian liigassa 23 ottelua ja teki niissä kaksi maalia. Mestarien liigassa hän pelasi neljä ottelua, joista yhden Benficaa vastaan avauskokoonpanossa. Kauden 2023–2024 alussa Jaremtšuk pelasi kolme Belgian liigan ottelua Club Bruggessa mutta siirtyi syyskuun alussa lainalle espanjalaisseura Valenciaan. Hän pelasi 25 La Ligan ottelua ja teki niissä kolme maalia: tammikuussa Villarrealia, helmikuussa Almeríaa ja maaliskuussa Real Madridia vastaan.

Elokuussa 2024 Jaremtšuk siirtyi Kreikan Superliigassa pelaavaan Olympiakokseen. https://www.olympiacos.org/en/2024/07/30/roman-yaremchuk-joins-olympiacos/ Hän pelasi kaudella 2024–2025 Olympiakoksen voittamassa Kreikan Superliigassa 23 ottelua, joissa hän teki neljä maalia. Eurooppa-liigassa hän pelasi seitsemän ottelua kaudella 2024–2025 ja teki niissä kaksi maalia. Jaremtšuk oli toukokuussa 2025 voittamassa myös Kreikan cupia, jossa hän pelasi kolme ottelua ja teki neljä maalia. Voitokkaassa Kreikan cupin loppuottelussa OFI Kreetaa vastaan hän teki Olympiakoksen 2–0-maalin. Kaudella 2025–2026 Jaremtšuk ehti pelata Olympiakoksessa 10 liigaottelua ja yhden Mestarien liigan ottelun, joissa hän ei tehnyt maaleja. Kreikan cupissa hän pelasi neljä ottelua, joissa hän teki neljä maalia. Hän voitti tammikuussa 2026 Kreikan supercupin.

Jaremtšuk siirtyi helmikuussa 2026 ranskalaisseura Lyoniin loppukauden mittaisella lainasopimuksella, johon sisältyy 5 miljoonan euron osto-optio.

 Maajoukkueura 
Jaremtšuk pelasi useissa Ukrainan juniorimaajoukkueissa. Hän pelasi alle 20-vuotiaiden MM-kilpailuissa 2015 ja teki neljässä ottelussaan yhden maalin. Ukrainan A-maajoukkueessa Jaremtšuk pelasi ensimmäisen kerran syyskuussa 2018 Kansojen liigan ottelussa Tšekkiä vastaan. Hän on 65 maaottelussaan tehnyt 17 maalia, joista neljä vuoden 2020 EM-kisojen karsintaotteluissa ja neljä vuoden 2022 MM-kisojen karsinnoissa. Kesän 2021 EM-lopputurnauksessa hän teki maalin ensimmäisessä alkulohko-ottelussa Alankomaita ja toisessa alkulohko-ottelussa Pohjois-Makedoniaa vastaan. Hän pelasi avauskokoonpanossa joukkueen kaikissa viidessä EM-kisaottelussa. EM-kilpailuissa 2024 hän pelasi kaikki Ukrainan kolme ottelua ja teki Ukrainan 2–1-voittomaalin toisessa alkulohko-ottelussa Slovakiaa vastaan.

 Lähteet 

Luokka:Ukrainalaiset jalkapalloilijat
Luokka:Vuonna 1995 syntyneet
Luokka:Elävät henkilöt